เรื่องร้องเรียน (ร้องเรียน,ถนน,ความปลอดภัย) วันที่ 2023-10-05 03:37:37 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041731

ขอให้พิจารณาเกี่ยวกับการย้ายห้องเรียน และติดตั้งกล้องวงจรปิด เพื่อความปลอดภัยให้แก่เด็กนักเรียน โรงเรียนบางแค (เนื่องสังวาลย์อนุสรณ์) ซอยเพชรเกษม 51 ถนนเพชรเกษม แขวงหลักสอง เขตบางแค กรุงเทพมหานคร เนื่องจากปัจจุบันหลานของผู้ร้อง กำลังศึกษาอยู่ที่โรงเรียนบางแค (เนื่องสังวาลย์อนุสรณ์) ระดับชั้นอนุบาลปีที่ 1 ห้องเรียน 1/1 โดยทราบมาว่ามีเพื่อนร่วมห้องของหลาน จำนวน 4 คน เป็นเพศชายทั้งหมด (ทราบชื่อเล่น) ซึ่งหนึ่งในกลุ่มมีรูปร่างตัวใหญ่กว่าเพื่อนในห้องน้ำหนักประมาณ 30-40 กิโลกรัม และเป็นบุตรของคนต่างด้าว มักจะมีพฤติกรรมชอบรังแกเพื่อนร่วมห้อง ทั้งเด็กผู้หญิงและเด็กผู้ชาย ซึ่งหลานของผู้ร้องถูกกลุ่มเด็กนักเรียนหมั่นไส้ จึงถูกทำร้ายร่างกายเป็นประจำทุกวัน ทำให้ได้รับบาดเจ็บฟันล่าง-บนหัก 3 ครั้งแล้ว ส่งผลทำให้หลานของผู้ร้องเกิดความหวาดกลัว ไม่กล้าเดินทางไปโรงเรียน เบื้องต้นผู้ร้องเคยเดินทางไปแจ้งเรื่องกับผู้อำนวยการของโรงเรียนฯ และทำการเรียกผู้ปกครองของกลุ่มเด็กนักเรียนมาพูดคุย โดยผู้ปกครองของกลุ่มเด็กนักเรียนได้ปฏิเสธความผิดให้แก่เด็กนักเรียน ผู้อำนวยการจึงมีคำสั่งให้อาจารย์ประจำชั้นคอยดูแล เพื่อกีดกันไม่ให้กลุ่มเด็กนักเรียนเข้ามารังแกหลานของผู้ร้องอีก แต่ยังไม่สามารถแก้ไขปัญหาได้ กลุ่มเด็กนักเรียนยังคงมีพฤติกรรมเช่นเดิม ผู้ร้องจึงประสงค์ให้หน่วยงานที่เกี่ยวข้องพิจารณาให้ย้ายห้องเรียนกลุ่มเด็กนักเรียนที่ก่อความรุนแรง อีกทั้งเห็นว่าทางโรงเรียนฯ ควรมีการติดตั้งกล้องวงจรปิดในห้องเรียน เพื่อความปลอดภัยให้แก่หลานของผู้ร้องและเด็กนักเรียนคนอื่นๆ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata